**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Юридическöй кывкутысьяскöд да ас вылö уджалысьяскöд кырымалöм вöр участокъяс кöртымö босьтан сёрнитчöмъяс кузя медiчöт кöртым мындаысь ыджыдджык юкöнын вöрöн вöдитчöмысь мынтысьöм кузя перйыны позьтöм Коми Республикаса республиканскöй бюджет водзын уджйöз спишитан пöрадок вынсьöдöм йылысь**

Коми Республикаса Правительство шуис:

Вынсьöдны Юридическöй кывкутысьяскöд да ас вылö уджалысьяскöд кырымалöм вöр участокъяс кöртымö босьтан сёрнитчöмъяс кузя медiчöт кöртым мындаысь ыджыдджык юкöнын вöрöн вöдитчöмысь мынтысьöм кузя перйыны позьтöм Коми Республикаса республиканскöй бюджет водзын уджйöз спишитан пöрадок содтöдын индöм серти.

Коми Республикаса Юралысьöс

Медводдза вежысь А.Чернов

Сыктывкар

2010 вося сора тöлысь 16 лун

213 №

ВЫНСЬÖДÖМА

Коми Республикаса Правительстволöн

2010 во сора тöлысь 16 лунся 213 №-а шуöмöн

(содтöд)

**Юридическöй кывкутысьяскöд да ас вылö уджалысьяскöд кырымалöм вöр участокъяс кöртымö босьтан сёрнитчöмъяс кузя медiчöт кöртым мындаысь ыджыдджык юкöнын вöрöн вöдитчöмысь мынтысьöм кузя перйыны позьтöм Коми Республикаса республиканскöй бюджет водзын уджйöз спишитан**

**ПÖРАДОК**

1. Тайö Пöрадокыс урчитö юридическöй кывкутысьяскöд да ас вылö уджалысьяскöд кырымалöм вöр участокъяс кöртымö босьтан сёрнитчöмъяс кузя медiчöт кöртым мындаысь ыджыдджык юкöнын вöрöн вöдитчöмысь мынтысьöм кузя перйыны позьтöм Коми Республикаса республиканскöй бюджет водзын уджйöз спишитан правилöяс (водзö – уджйöз).

2. Перйыны позьтöм уджйöзöн лыддьöм вылö подулöн лоö:

1) Россия Федерацияса законодательство серти юридическöй кывкутысьöс бырöдöм (сэтшöм случайяс кындзи, кор оланпасöн либö мукöд правовöй актöн бырöдöм юридическöй кывкутысьлысь могъяссö сетöма пöртны олöмö мöд мортлы);

2) ас вылö уджалысьöс банкротöн лыддьöм «Мынтысьны вермытöмлун (банкротство) йылысь» Федеральнöй оланпас серти сiйö уджйöз серти, мый абу вештöма уджйöза мортлöн эмбур тырмытöмлун вöсна;

3) кувсьöм либö ёрдöн торъя уджйöза мортöс кувсьöмöн шуöм;

4) уджйöз перйыны позьтöмлун подувъяс серти, мый индöма «Олöмö пöртана производство йылысь» Федеральнöй оланпаслöн 46 статьяса 1 юкöнлöн 3 – 4 пунктъясын.

3. Уджйöз спишитöм могысь Коми Республикаса олöмö пöртысь власьт орган (Коми Республикаса республиканскöй бюджетлöн чöжöс серти медшöр администратор) мöдöдö Коми Республикаса сьöм овмöс министерствоö Коми Республикаса Правительстволысь правовöй акт бала уджйöз спишитöм йылысь гижöмöн шыöдчöм сiйöс перйöм вылö примитöм мераяссö индöмöн да татшöм документъяс пуктöмöн:

1) юридическöй кывкутысьöс бырöдöм йылысь Юридическöй кывкутысьлöн öтувъя государственнöй реестрысь выписка;

2) документ, кодi эскöдö юридическöй кывкутысьöс бырöдöмсö государствосянь регистрируйтöмсö, мый сетöма регистрируйтысь органöн, кодi государствосянь регистрируйтö юридическöй кывкутысьöс «Предприятиеяс да предпринимательскöй удж йылысь» РСФСР оланпас серти (документыс вына сöмын юридическöй кывкутысьяс серти, кодъясöс бырöдöма да киритöма лöсялана реестрысь 2002 во сора тöлысь 1 лунöдз, да кор эм Юридическöй кывкутысьяслöн öтувъя государственнöй реестрын на йылысь юöр абутöмлун йылысь вот органлöн уведомление);

3) конкурс серти производстволöн помасьöм йылысь арбитражнöй ёрдлöн кывкöртöд копия (сэтшöм случай дырйи, кор уджйöза мортöс лыддьöма банкротöн), мый эскöдöма лöсялана арбитражнöй ёрдлöн гербöвöй печатьöн;

4) уджйöза мортöс банкротöн лыддьöм йылысь арбитражнöй ёрдлöн решение копия, мый эскöдöма лöсялана арбитражнöй ёрдлöн гербöвöй печатьöн;

5) Ас вылö уджалысьяслöн öтувъя государственнöй реестрысь выписка, кöнi гижöма ас вылö уджалысь качествоын удж торъя мортöн дугöдöмсö государствосянь регистрируйтöм йылысь юöр;

6) уджйöза мортлöн кувсьöм йылысь эскöдангижöд копия либö ёрдöн сiйöс кувсьöмöн шуöм йылысь решение копия, либö гражданалысь оланног государствоöн пасъялан небöгысь выписка, мый сетöма гражданалысь оланнног пасъялан органöн да вынсьöдöма сыöн, мый эскöдö торъя уджйöза мортлысь кувсьöмсö;

7) уджйöз перйыны позьтöмлункöд йитöдын олöмö пöртан производство помалöм йылысь ёрд пристав-олöмö пöртысьлöн шуöм копия.

Коми Республикаса сьöм овмöс министерствоöн индöм материалъяс видлалiгöн вермасны корны мукöд документ, кутшöмъяс эскöдöны шыöдчöмын индöм юöрсö, либö документъяс, кутшöмъяс эскöдöны, мый примитöма став позяна мерасö уджйöз вештан тшöт весьтö сьöм нажöвитöм могысь.

Коми Республикаса сьöм овмöс министерствоöн сöгласуйтöм Коми Республикаса Правительстволöн правовöй акт баласö сетöны колана ногöн Коми Республикаса Правительстволы.

4. Коми Республикаса Правительстволöн лöсялана решение вылö подуласьöмöн Коми Республикаса олöмö пöртысь власьт орган (Коми Республикаса республиканскöй бюджетлöн чöжöс серти медшöр администратор) спишитö уджйöзсö.

Вуджöдiс Кузнецова Н.А., 4 165 пас